ועדת הכנסת, כנסת 25, פרוטוקול מספר 9, 2023-01-25 00:00

אופיר כץ: בוקר טוב, אני מתכבד לפתוח את ישיבת ועדת הכנסת, יום רביעי, ג' בשבט התשפ"ג, 25 בינואר 2023

אופיר כץ:  היום יש לנו על סדר-היום: הקמת ועדות נוספות לעניין מסוים, בהתאם לסעיף 108 לתקנון הכנסת

אופיר כץ:  נצביע על הוועדות ביחד

אופיר כץ:  בנוסף, יש לנו רביזיה על החלטת הוועדה בדבר הקמת ועדה מיוחדת לחיזוק ופיתוח הנגב והגליל

אופיר כץ:  אנחנו בעצם רוצים לתקן את ההרכב, ביקשו מאתנו גם רע"מ וגם עוצמה יהודית

אופיר כץ:  וכן גם מועדי הכנסים במושב הראשון של הכנסת

אופיר כץ:       לגבי הקמת הוועדות: אנחנו מקימים את הוועדה המיוחדת לעובדים זרים; את הוועדה המיוחדת לטיפול בשורדי השואה; הוועדה המיוחדת לענייני הצעירים

אופיר כץ:       הוועדה המיוחדת לעובדים זרים – פיקוח על העסקת ושהיית עובדים זרים ונלווהם, פנאי, שהייה ומעטפת סוציאלית של העובדים הזרים

אופיר כץ:  לרבות, שכר, ביטוח לאומי, ביטוח בריאות והתנהלות מעסיקים

אופיר כץ:  התנהלות הממשלה ביחס להעסקת עובדים זרים, עבודת משטרת ההגירה וטיפול בבעיות הקשורות להיתר העסקה לעובדים

אופיר כץ:  השפעת העובדים הזרים על שוק העבודה והתעסוקה בישראל, בדגש על ענפי הבנייה, החקלאות והסיעוד

אופיר כץ:  הסמכויות זהות לסמכויות שהיו בכנסת הקודמת

אופיר כץ:       בוועדה יכהנו תשעה חברי כנסת, על פי ההרכב הבא: סיעת הליכוד, שני חברים: אליהו רביבו וחוה אתי עטיה

אופיר כץ:  סיעת יש עתיד, חברה אחת: יסמין פרידמן

אופיר כץ:  סיעת ש"ס, חבר אחד: יונתן מישרקי

אופיר כץ:  סיעת הציונות הדתית, חבר אחד: אוהד טל

אופיר כץ:  סיעת עוצמה יהודית, חבר אחד: אלמוג כהן

אופיר כץ:  סיעת ישראל ביתנו, חבר אחד: עודד פורר

אופיר כץ:  סיעת רע"מ, חבר אחד

אופיר כץ:  סיעת העבודה, חבר אחד: גלעד קריב

אופיר כץ:  מוצע כי יושב-ראש הוועדה יהיה חבר הכנסת אליהו רביבו

ישראל אייכלר: למה ליהדות התורה אין נציג פה?      

אופיר כץ: יש עוד ועדות שמקימים, שבהן לכם יש נציגים ולכם אין נציגים

ישראל אייכלר: מישהו עבר על זה, התייעץ אתנו?      

אופיר כץ: שמה?      

ישראל אייכלר: שפה לא ושם כן

אופיר כץ: אם הוועדה הזאת חשובה לכם יותר מוועדות אחרות, ששם יש לכם נציגות בוועדות הזמניות, אפשר להחליף, אין בעיה

אופיר כץ:  בוועדות המיוחדות, אין לכם בכל ועדה

ישראל אייכלר: אין בכל ועדה?      

אופיר כץ: לא

ישראל אייכלר: טוב

ישראל אייכלר:       ועדה שנייה, הוועדה המיוחדת לטיפול בשורדי השואה

ישראל אייכלר:  טיפול בשורדי השואה והשירותים המוקנים להם על ידי המדינה וגורמים פרטיים, תוך התייחסות לתופעה של בדידות, ניצול לרעה ומיגור מקרי עושק של שורדי השואה

ישראל אייכלר:  בוועדה יכהנו 11 חברי כנסת על פי ההרכב הבא:      סיעת הליכוד – שני חברים

ישראל אייכלר:  סיעת יש עתיד – שני חברים: מירב כהן ונציג נוסף

ישראל אייכלר:  סיעת המחנה הממלכתי – חבר אחד: אלון שוסטר

ישראל אייכלר:  סיעת ש"ס – חבר אחד: יוסף טייב

ישראל אייכלר:  סיעת יהדות התורה – חבר אחד

ישראל אייכלר:  סיעת הציונות הדתית – חבר אחד

ישראל אייכלר:  סיעת עוצמה יהודית – חבר אחד

ישראל אייכלר:  סיעת רע"מ – חבר אחד

ישראל אייכלר:  סיעת העבודה – חבר אחד

ישראל אייכלר:  מוצע כי יושבת ראש הוועדה תהיה חברת הכנסת מירב כהן

ארבל אסטרחן: היועצת המשפטית לכנסת ביקשה ממני לציין בקשר לוועדה הזאת, בהמשך לעמדת היועץ המשפטי לכנסת משנת 2013, חוות דעת שלו מ-25 בנובמבר 2013, וגם לעמדה המשפטית שלה הקיימת היום ולאור הקמת הוועדה המיוחדת הזאת: יו"ר הכנסת יפעל לסגירת העמותה הפרלמנטרית הישראלית לפעילות לזכר השואה וסיוע לניצולים, שהוקמה בשנת 2000 ופועלת מאז בכנסת, כך שכל הנושאים שקשורים לנושאי ניצולי השואה ירוכזו בוועדה המיוחדת

מירב כהן: אני אשמח להתייחס

אופיר כץ: רגע, רק אסיים עם הוועדה - - -      

מירב כהן: רק לעניין ההודעה

מירב כהן:  הוועדה היא ועדה מיוחדת אבל היא בעצם זמנית מעצם היותה ועדה מיוחדת

מירב כהן:  זאת אומרת, לא בהכרח היא תהיה פה גם בכנסת הבאה

מירב כהן:  תחשבו, האם נכון לסגור עמותה שהיא ברת קיימא? זאת אומרת, היא פועלת שנים רבות, לאור הקמה של ועדה שהיא קיימת נכון לעכשיו, אבל ייתכן שבכנסת הבאה היא לא תהיה, אם מישהו לא יתעקש להקים אותה

מירב כהן:  אני חס וחלילה לא רוצה שבראייה ארוכת טווח זה יביא לפגיעה במעמדם של השורדים

ארבל אסטרחן: אני יכולה רק לציין, שבאותה חוות דעת שניתנה על ידי היועץ המשפטי לכנסת, נאמר כבר אז, שפעילות באמצעות עמותה היא זרה לכנסת והיא לא הכלי המתאים לקדם עניינים כאלה בכנסת

ארבל אסטרחן:  דרך המלך לקידומם של נושאים בכנסת הוא באמצעות המנגנונים הקבועים בחוק יסוד: הכנסת, חוק הכנסת ותקנון הכנסת, שהם מסגרת הפעילות של הכנסת

ארבל אסטרחן:  דווקא המנגנונים הרשמיים והמקובלים בכנסת, בוודאי כשמדובר בנושא הדורש קשר עם הרשות המבצעת, דוגמת סיוע לניצולי שואה, הם אפקטיביים יותר

מירב כהן: ארבל, אין שום בעיה, אם אתם חושבים שזה לא נכון לטפל דרך המסגרת הזאת - - -      

אופיר כץ: אז למה הקימו אותה בעצם?      

מירב כהן: זו החלטה שקשורה להקמת הוועדה המיוחדת, זה כל מה שאני אומרת

מירב כהן:  זאת אומרת, אם אתם חושבים, שממילא לא נכון שהכנסת תפעל דרך עמותה, זו סוגיה עקרונית, ארגונית - - -      

אופיר כץ: אבל למה הקימו מלכתחילה אם דרך המלך - - -      

מירב כהן: זו סוגיה נפרדת, אני רק מבקשת, לא לקשור בין הקמת הוועדה המיוחדת לבין סגירת העמותה

מירב כהן:  החלטתם לסגור את העמותה, החלטה לגיטימית, החלטה שלכם, לא ענייני, אבל אל תכרכו בין זה לבין הקמה של ועדה מיוחדת, שייתכן ולא תהיה אם מישהו לא יתעקש עליה בכנסת הבאה

מירב כהן:  את מבינה? אלה שני דברים נפרדים שלא נכון לקשור ביניהם

אופיר כץ: בכל מקרה היה רצון לסגור את זה?      

ארבל אסטרחן: העמדה המשפטית הייתה, שלא נכון שהכנסת תפעל באמצעות עמותות

מירב כהן: אבל זה לא קשור להקמת הוועדה המיוחדת

ארבל אסטרחן: חוות דעת שניתנה על ידי היועץ המשפטי ב-2013, כמו שאמרתי, הוא ציין פה שזה תאם את עמדת היועצת המשפטית שקדמה לו

ארבל אסטרחן:  נאמר פה, שיש פעילות של ועדות, גם לעניין של טקסים ואירועים, יש אגף בכנסת שאמון על הדברים האלה ומתמחה בדברים האלה

ארבל אסטרחן:  נאמר גם, שגם הזיקה בין הכנסת ליו"ר הכנסת היא מלאכותית כשמדובר בעמותה

מירב כהן: זה סוגיות נפרדות, אני מבקשת לא לקשור ביניהן

מירב כהן:  תחליטו את מה שתחליטו לגבי העמותה, זו סוגיה נפרדת

מירב כהן:  הוועדה המיוחדת היא לכנסת הנוכחית

מירב כהן:  אני פשוט לא רוצה שייווצר, אפילו למראית עין, מהלך שכאילו סגרנו עמותה למען שורדי שואה, בגלל שהקמנו ועדה מיוחדת

אופיר כץ: אנחנו לא מצביעים על זה

מירב כהן: אז היה לי חשוב להגיד את זה גם לפרוטוקול, כי אני לא רוצה לשאת באחריות של האם סגרו או לא סגרו את העמותה הזאת

אופיר כץ: אנחנו לא מצביעים על זה, אנחנו מצביעים רק על הקמת הוועדה

אופיר כץ:       עכשיו הוועדה המיוחדת לענייני הצעירים – סמכויות הוועדה: קידום מעמד הדור הצעיר, לרבות הנוער, הסטודנטים והמשפחות הצעירות; הגנה על החברה האזרחית בישראל; מתן מענה לצעירים הנמצאים בפער חברתי; פיתוח בר-קיימא בהתאם ליעדי ה-SDG של האו"ם מנקודת מבט של הדור הצעיר

אופיר כץ:       הרכב הוועדה -  בוועדה יכהנו 11 חברי כנסת, על פי ההרכב הבא: סיעת הליכוד – שני חברים: דן אילוז ועמית הלוי

אופיר כץ:  סיעת יש עתיד – חבר אחד

אופיר כץ:  סיעת המחנה הממלכתי – חברה אחת: אורית פרקש הכהן

אופיר כץ:  סיעת ש"ס – חבר אחד: אוריאל בוסו

אופיר כץ:  סיעת יהדות התורה – חבר אחד

אופיר כץ:  סיעת הציונות הדתית – חבר אחד: משה סולומון

אופיר כץ:  סיעת עוצמה יהודית – חברה אחת: לימון סון הר מלך

אופיר כץ:  סיעת ישראל ביתנו – חבר אחד: עודד פורר

אופיר כץ:  סיעת חד"ש-תע"ל – חבר אחד

אופיר כץ:  סיעת העבודה – חברת אחת: חברת הכנסת נעמה לזימי

אופיר כץ:  מוצע שהיא תכהן כיושבת-ראש הוועדה

אופיר כץ:       לפני שנעבור להצבעה, חברי כנסת שרוצים להתייחס, בבקשה

משה ארבל: למה בשתי ועדות יש 11 חברים ובוועדה אחת שלגביה - - -      

אופיר כץ: אני אגיד לך, יש ועדות שעוד סיעות ביקשו להשתתף, אז אתה מוסיף, אחד מהקואליציה, אחד מהאופוזיציה

אופיר כץ:  ואליד, בבקשה

וליד אל-הואשלה: בוקר טוב לכולם, הייתה אמורה לקום ועדה, ועדה שהייתה בכנסת העשרים וארבע, הוועדה לענייני החברה הערבית, זה היה סיכום עם הקואליציה בזמן הקמת הוועדות המיוחדות

וליד אל-הואשלה:  לפני שבוע התבשרנו שרוצים לבטל את הוועדה הזאת, לא להביא אותה לוועדת הכנסת

וליד אל-הואשלה:  הוועדה הזאת הייתה קיימת, טיפלה בסוגיות בחברה הערבית

וליד אל-הואשלה:  נשמח לשמוע מיושב-ראש הכנסת, למה הוועדה הזאת לא על שולחן ועדת הכנסת היום? מה הסיבות לכך? היו שיחות אתכם, עם יושב-ראש הכנסת, וחוץ מזה, כל סיעות הבית קיבלו ראשות ועדה מלבד רע"מ

וליד אל-הואשלה:  אנחנו רוצים לשמוע למה זה קורה? והאם יש כוונה להתעלם מרע"מ בכנסת הזאת, גם מבחינת עשייה פרלמנטרית וגם בנושאים שרע"מ מנסה לקדם למען כלל אזרחי המדינה ובפרט החברה הערבית? תודה

אופיר כץ: השיחות נוהלו אתי, אני ניהלתי את השיחות עם מנסור עבאס

אופיר כץ:  אין פה ועדה שהוקמה – יושבי ראש הוועדה, נמצאות פה שתיים מהן – לקח שבועיים של משא ומתן כדי לחדד את תחום הטיפול של הוועדה

אופיר כץ:  מאחר ובוועדות שאנחנו מקימים יש ראשי ועדות קבועות, שלא רוצים שדברים מסוימים יהיו בוועדות אחרות אלא הם רוצים לטפל בוועדות

אופיר כץ:  בגלל זה, מול כל ועדה שהוקמה היה משא ומתן מול אותו יושב-ראש הוועדה הרלוונטי

אופיר כץ:  למרות שזה היה ארוך, אני שמח שבסוף הגענו להסכמות, כך שגם ראשי הוועדות החדשות שאנחנו מקימים היום יצאו מרוצים ויתחילו לכהן כראשי ועדות, וגם אותם ראשי ועדות קבועות, גם הם, אין להם בעיה עם אותם תכנים, עם אותם נושאים וככה נעבוד ביחד

אופיר כץ:  גם במקרה של רע"מ, לא הוחלט שלא תוקם ועדה, יש ועדה, באופן חלקי כמובן לפי היחס, היא ממתינה לרע"מ, היא עדיין ועדה שלכם

אופיר כץ:  כמו שניסו להקים פה ועדות מיוחדות לנושאים רחבים וסיעות הקואליציה לא הסכימו לנושאים שההגדרה שלהם היא כל כך רחבה ואז בעצם אפשר לטפל בכל דבר, גם אני אמרתי למנסור, אם הוא רוצה, צריך למקד ולצמצם את תחומי האחריות, אי אפשר לתת אמירה כל כך כללית, שבעצם יוכל לטפל בכל הנושאים

אופיר כץ:  זה לא שלא נותנים ועדה, נותנים ועדה, פשוט יש מחלוקת על תחום האחריות של הוועדה, על הנושאים

אופיר כץ:  זה לא ייחודי לכם, זה היה עם כל הוועדות

אופיר כץ:  יושבות פה מירב ונעמה לזימי, תשאל אותן כמה זמן עד שהגענו לעמק השווה עם הוועדות הקבועות

אופיר כץ:  ברגע שלא תתעקשו רק על נושא אחד, שמבחינתכם אם זה לא זה אז לא כלום, נוכל להגיע גם בעניין שלכם להסדר

וליד אל-הואשלה: הסכמנו לצמצם - - -      

אופיר כץ: לא, לא הסכמתם

אופיר כץ:  הסכמתם רק לנושא שלכם ואתם לא מוכנים לדבר חוץ מזה

וליד אל-הואשלה: הסכמנו לצמצם - - -      

אופיר כץ: לא, הוא לא הסכים, אתמול דיברתי עם מנסור

וליד אל-הואשלה: הנושא שאנחנו רוצים שעליו תקום ועדה הוא בנושא החברה הערבית

אופיר כץ: יופי

אופיר כץ:  זה נושא שסיעות הקואליציה, שיש פה ראשי ועדות, לא מוכנים כי זה נושא רחב מדי, אתה יכול לדון בכל התחומים

אופיר כץ:  יש  כאן ראשי ועדות, שגם הם,  למשל בביטחון, יושב פה פוגל, הוא רוצה לטפל בעניין של הביטחון האישי, בוועדה שלו

אופיר כץ:  לכן, כמו שעשינו עם ועדות אחרות, אין מה לעשות, צריך לצמצם, זה לא משהו חדש שאנחנו ממציאים

אופיר כץ:  אני מציע לכם שוב, כן לשבת, כן להתכנס לנושא יותר מוגדר, לנושא יותר ספציפי, הוועדה ממתינה לכם

וליד אל-הואשלה: אנחנו מוכנים לשבת, מוכנים לחשוב, אני רוצה שגם הקואליציה תחשוב - -      

אופיר כץ: אני אשמח

אופיר כץ:  ברגע שיהיה מוכן, אני מתחייב להביא את זה לפה וגם למליאה, על סדר היום

וליד אל-הואשלה: - - שרע"מ תקבל אותו יחס כמו שאר המפלגות

אופיר כץ: רע"מ קיבלה את אותו היחס

אופיר כץ:  שוב, הוועדה ממתינה לכם

אופיר כץ:  לגבי הנושא, אתם צריכים להתפשר כמו שעשו פה שאר ראשי הוועדות של האופוזיציה

זאב אלקין: בהמשך להערה של ואליד, בסופו של דבר הסיכום היה, שמעבר לוועדות המיוחדות הרגילות, מוסיפים ועדה אחת לקואליציה, זו הוועדה שעוסקת בפריפריה

זאב אלקין:  ובהתאם לזה, ארבע ועדות לאופוזיציה, שמתוכן כרגע מוקמות רק שלוש, בגלל המחלוקת שיש עם רע"מ, שאני מקווה שתסתיים בקרוב

זאב אלקין:  והיה ולא, היות והסיכום היה שבוועדה הרביעית הזאת, שליש קדנציה הראשון זה רע"מ, השליש השני זה אנחנו, השליש השלישי זה יש עתיד, במידה ולא יגיעו להסכמות, כשיגיע השליש שלנו כמובן נבקש להקים אותה

זאב אלקין:  רק שזה יהיה רשום בפרוטוקול, מהבחינה הזאת, שלאופוזיציה מגיעה עוד ועדה, אני מאוד מקווה שרע"מ - - -      

אופיר כץ: אני מקווה שנפתור את זה הרבה לפני שיגיע השליש, אני ממתין

זאב אלקין: גם אני

זאב אלקין:  אבל היות ונער הייתי וגם זקנתי וקורים דברים בכנסת - - -      

ארבל אסטרחן: מהקמת הוועדה?      

זאב אלקין: מהקמת הכנסת

זאב אלקין:  זה נכון על כל הוועדות

אופיר כץ: זה הכי פשוט, גם אני פה לחצי קדנציה

אופיר כץ:  בזמן שאני עוזב פה ונכנס ינון, כל הוועדות עוזבות

זאב אלקין: זה יהיה עוד בתקופתך

אחמד טיבי: מכובדי היושב-ראש, בוועדות שלנו, אנחנו, שלא כמו בקדנציה הקודמת, קיבלנו רק חצי קדנציה בראשות ועדת המדע, ברוטציה עם רע"מ, כך היה כתוב

זאב אלקין: לא, לא עם רע"מ

אחמד טיבי: אלא עם מי? תגידו לי עם מי הרוטציה?      

זאב אלקין: לדעתי עם יש עתיד

אחמד טיבי: כתוב רע"מ

זאב אלקין: לא, אני לא חושב עם רע"מ

זאב אלקין:  אני לא זוכר שזה רע"מ

אופיר כץ: גם אני לא חושב עם רע"מ, תעשי בדיקה

אחמד טיבי: השאלה שלי, א

אחמד טיבי:  אם יש רוטציה, מה אנחנו מקבלים בחצי השני של הקדנציה, בשנתיים הבאות?      

אופיר כץ: אתה מדבר על הנושא, אם זה ממשיך אותו נושא?      

אחמד טיבי: איימן עודה הוא יושב-ראש ועדת מדע לשנתיים

אחמד טיבי:  אחר כך יש רוטציה עם רע"מ, זה מה שנאמר כאן בוועדה

זאב אלקין: לא, לא רע"מ

אחמד טיבי: אלא עם מי?      

אופיר כץ: אמרתי, עם העבודה

אחמד טיבי: אז אנחנו ברוטציה השנייה מקבלים את הצעירים?      

אופיר כץ: כן

אחמד טיבי: אוקי, תודה רבה, לפרוטוקול

אופיר כץ: בוועדה המיוחדת לנושא הנגב והגליל, בחלק השני של הקדנציה תהיה רוטציה עם ישראל ביתנו

זאב אלקין: זה שלנו, זה של מיכאל ביטון

אופיר כץ: כן

אופיר כץ:  זכויות דיבור, חבר הכנסת בוסו, בבקשה

אוריאל בוסו: המלצה לבחירת ראשי ועדות - - -      

אופיר כץ: זה לא עכשיו, זה הסעיף הבא

אופיר כץ:  מירב, בבקשה

מירב כהן: קודם כול, רצה הגורל ואנחנו מקיימים את הדיון הזה היום, בשבוע הזה של יום השואה הבינלאומי, הנושא הזה חשוב כל ימות השנה אבל יצא גם סימבולי שבשבוע הזה אנחנו מצביעים על הקמת ועדה מיוחדת למען שורדי השואה, שזה נושא מאוד ראוי וחשוב ואני בטוחה שבאמצעות הוועדה נוכל לסייע להרבה מאוד אנשים

מירב כהן:  אנחנו נתמקד גם בתנאי המחייה של השורדים וגם בסוגית ההנצחה

מירב כהן:  זאת אומרת, קודם כול, לאפשר לאנשים האלה להזדקן בכבוד בשנים המועטות שנשארו להם עוד איתנו, כי הגילאים מאוד מבוגרים, וגם סוגית ההנצחה

מירב כהן:  יש שורדי שואה שמצבם הכלכלי סביר, שהם עצמאיים, ויש שורדי שואה שהם גם חיים בעוני וגם בריאותם לא איתנה, אז נטפל בכל המנעד

מירב כהן:       אני רוצה להגיד תודה ליושב-ראש ועדת הכספים, חבר הכנסת גפני, שהנושא הזה מאוד קרוב ללבו והוא מקדם אותו הרבה שנים ובשמחה הוא משתף איתי פעולה בעניין הזה

מירב כהן:  בפוליטיקה זה לא עניין של מה בכך, אז אני רוצה לנצל את ההזדמנות להגיד לו תודה, אנחנו נפעל ביחד

אופיר כץ: בהצלחה

אופיר כץ:  חברת הכנסת לזימי, בבקשה

נעמה לזימי: תודה רבה

נעמה לזימי:  זה אכן בוקר מרגש, שנכנסות ועדות נוספות לעסוק בהן, הן באמת חשובות, אני אגיד משהו קטן על ועדת הצעירים

נעמה לזימי:  אני לא אוהבת ששמים זרקור ספציפי על הצעירים, כאילו צעירים זה איזשהו מגזר

נעמה לזימי:  אבל אני מסתכלת על הצעירים כמראה לחברה, שלא פעם מלמדים אותנו על תהליכים וסוגיות ומגמות שצריך לאמוד אותן ביחס לכלכלה, למעמד, לשוק העבודה, למשברים ובכלל על תפיסה של אומה

נעמה לזימי:  לכן, מהמקום הזה שהוא מקום שמסתכל על חברה שלמה, אני באמת מתמלאת גאווה שקמה ועדה כזאת בכנסת

נעמה לזימי:  אני רוצה להגיד לכם תודה, גם לצוות, לך יו"ר הוועדה, ולמאירה ולארבל ולכולם, היו שבועות מתוחים, היו הרבה ויכוחים אבל בסוף משהו טוב קורה אז אני רוצה לברך את כולם, תודה רבה

אופיר כץ: תודה ובהצלחה

ארבל אסטרחן: אני רוצה להוסיף על הדברים של חברת הכנסת מירב כהן

ארבל אסטרחן:  הנושא של סגירת העמותה הוא כן רלוונטי כי הוא גם מה שייתן לוועדה המיוחדת שמוקמת את כל הסמכויות שלה בעניין הזה והיא תהיה הגורם היחיד שיטפל בעניינים - - -      

מירב כהן: לא הבנתי

מירב כהן:  אני לא יודעת מה הסמכויות של העמותה, לא ביקשתי את הסמכויות של העמותה, אני לא מכירה את הפעילות של העמותה ולא לוקחת אחריות בשום צורה על סגירת העמותה

מירב כהן:  אני לא יודעת במה מדובר, אף אחד לא תיאם - - -      

אופיר כץ: תנתקו את העמותה מהוועדה שלה, היא לא רוצה ואני מבין אותה, שלא תהיה סגירה על השם שלה

מירב כהן: אני לא יודעת במה מדובר, אני לא לוקחת אחריות על סגירה של עמותה כזאת או אחרת

אופיר כץ: אני מסכים אתך, אין קשר בין הקמת הוועדה לסגירה, זה לא על אחריותך ולא בגללך כמובן

אופיר כץ:  אם רוצים לסגור עמותה, שיעשו את זה בלי קשר - - -      

מירב כהן: זו החלטה שלכם

אופיר כץ: לא, זה לא של הוועדה, לא שלנו

אופיר כץ:  אני אומר, שיעשו את זה בלי קשר לוועדה

אופיר כץ:  בצדק, היא לא רוצה לקחת אחריות על כך

מירב כהן: אני לא מכירה אותה אפילו, אני לא יודעת מה העמותה עושה

אופיר כץ: את צודקת

ארבל אסטרחן: כל הסמכויות בעניין ירוכזו בוועדה המיוחדת

מירב בן ארי: אני לא יודעת, אני אראה מה הסמכויות ואני אחליט אם אני מעוניינת בהן

מירב בן ארי:  אני לא יודעת להתחייב, לא למדתי את הנושא הזה

אופיר כץ: בסדר גמור

אופיר כץ:  אנחנו עוברים להצבעה על כלל הוועדות

וליד אל-הואשלה: אופיר, אני מבקש להצביע בנפרד על הוועדה של הצעירים

ארבל אסטרחן: אם יש הסכמה על האחרות, אפשר להצביע

אליהו (אלי) רביבו: לפני כן

אליהו (אלי) רביבו:  אדוני יושב-ראש הוועדה, אני רוצה לברך על הרגע שבו ועדת הכנסת מקדישה זמן ויוזמה להעלות להצבעה את הקמת הוועדות המיוחדות

אליהו (אלי) רביבו:  כמי שיתמנה, בעזרת השם, לעמוד בראש הוועדה המיוחדת לטיפול בעובדים הזרים, אני מבקש להלין על כך, ברשותכם, שנושאים כל כך חשובים שבגינם מוקמות ועדות, הן תמיד ועדות בהוראת שעה, כאילו שהנושאים הם נושאים זמניים, כאילו שהנושאים ייתכן ויחלפו מן העולם או תוך כדי הקדנציה או בוודאי בסיומה, ולא מדובר בנושאים שהם על סדר יומה של החברה הישראלית באופן קבוע

אליהו (אלי) רביבו:  משכך, הן ועדות לא סטטוטוריות, ועדות לא מחוקקות והן לא מקבלות את המעמד הראוי להן

אליהו (אלי) רביבו:  זה בא לידי ביטוי בכך, שכולנו נוהגים שלא להתייחס אליהן מספיק בכבוד כמו אל ועדה סטטוטורית

אליהו (אלי) רביבו:  אם אנחנו נסתכל על הוועדה לטיפול בעובדים הזרים, עם הסמכויות שנשארו בידיה, הואיל והיא ועדה לא מחוקקת, היא ועדה שאמורה לתת מענה סוציאלי לעובדים הזרים, למסתננים ולמהגרי עבודה

אליהו (אלי) רביבו:  הייתי שמח אם יבוא היום, כשאנחנו עוד נהיה כאן, והנושאים הכול כך חשובים האלה, יקבלו ביטוי כוועדה קבועה, מחוקקת, סטטוטורית, שתוכל לבטא את כל הצרכים, שאותם נושאים רלוונטיים נמצאים בתחומי הוועדה

אליהו (אלי) רביבו:       מעבר לכך ולצד כל זאת, אני מקווה שבעזרת השם אנחנו נצליח להיות אנשי בשורה ונצליח להוביל מהלכים דרך דרכי הפיקוח בוועדות, חרף העובדה שהוועדה היא ועדה מיוחדת

אליהו (אלי) רביבו:  היא מוגדרת מיוחדת אבל במובן הרזה של המילה

אליהו (אלי) רביבו:  אני רוצה לאחל לי ולחברי הוועדה שיהיו אתי ולשאר הוועדות הזמניות, שנצליח להוביל ולהשפיע גם ממקום מושבנו הצנוע

משה טור פז: מה זה אומר במובן הרזה של המילה?      

אליהו (אלי) רביבו: מיוחדת ברזה, זאת אומרת, כשאנחנו אומרים מיוחדת, אנחנו יכולים להתבלבל ולחשוב שהכוונה למשהו מיוחד, משהו שאנחנו רוצים לתת לו איזשהו מקום של ביטוי עודף ולהתייחס אליו בכובד ראש

משה טור פז: מיוחדת אבל רזה

אליהו (אלי) רביבו: בדיוק, מיוחדת אבל רזה

אליהו (אלי) רביבו:  מיוחדת במובן הזה שהיא מיוחדת בהגדרה שלה אבל בהתייחסות ובמעמד שהכנסת נותנת לוועדות, זה מובן מאוד רזה וצר על כך, ואני מלין על כך, זה ממש מתסכל

אליהו (אלי) רביבו:  היה לי חשוב להביא את זה לידי ביטוי על השולחן, חרף העובדה שאני חבר קואליציה, חרף העובדה שהתהליכים האלה יתקבלו תוך כדי זה שחבריי בקואליציה ישבו על המדוכה בעת חלוקת הסמכויות

משה טור פז: דבר עם יו"ר הקואליציה פה

אליהו (אלי) רביבו: אני יודע, לא רק שאני משוכנע, אני יודע שהוא עשה ככל יכולתו כדי שהסמכויות וההתייחסויות תהיינה שונות אבל הוא לא בא להמציא את הגלגל

אליהו (אלי) רביבו:  זה נוהג שהכנסת רגילה לאורך השנים לפעול כך

אליהו (אלי) רביבו:  מהלכים גדולים מתחילים אפילו באמירות צדדיות, אפילו קטנות, אפילו רק אגביות

אליהו (אלי) רביבו:  אני עומד פה על המשמר ואני רוצה לומר בקול ברור, חבל שכך, לא הוגן שכך כלפי כל הנושאים המדוברים שנמצאים בסמכויות הוועדה

אליהו (אלי) רביבו:  זה מתחיל אפילו בעצם העובדה שהוועדות האלה לא מקבלות עד היום מקום משכן קבוע, עם טייטל, עם מעמד, שמתייחסים אליהן כוועדות שנמצאות בליבת החברה הישראלית אלא כאל משהו אגבי, רק מגדיר אותה מיוחדת

אליהו (אלי) רביבו:  היא באמת מיוחדת אבל הכנסת, לצערי, עדיין לא השכילה להבין, שהיא ועדה כמו כל הוועדות, כמו שיש ועדות סטטוטוריות חשובות, שהן עד כדי כך לא נמצאות בסדר יום הציבורי שההתכנסות שלהן היא לא דחופה ולא קבועה והן לא מובילות באמת מהלכים שמביאים בשורה לעם ישראל ולאוכלוסייה שנמצאת תחת אותה רגולציה ושזקוקה לנו בנציגות הזאת

אליהו (אלי) רביבו:  אני חושב שצריך לומר ביושר, זה לא הכול קואליציה ואופוזיציה, זה לא הכול אם אני בפוזיציה הזאת אז אני יכול ומקובל לומר, ואם לא אז אחרת

אליהו (אלי) רביבו:  חבר הכנסת טור פז, אם אנחנו לוקחים את הוועדה לטיפול בעובדים הזרים, הסמכויות שלה מפוזרות בין ועדת הפנים לוועדת העבודה והרווחה

אליהו (אלי) רביבו:  הן נמצאות, בדרך כלל, היסטורית לאורך השנים, בדקתי את זה, בתחתית רשימת סדרי העדיפויות של יושבי-ראש הוועדה

נעמה לזימי: וגם יש להם המון נושאים ואז לא מגיעים להם

נעמה לזימי:  זה בדיוק הפער

נעמה לזימי:  המדינה הכפילה גודלה ולא הקמנו תשתיות

אליהו (אלי) רביבו: את פשוט מדייקת, זה בדיוק מה שעמדתי לומר, שמצד אחד הסמכויות נמצאות באותן ועדות

אליהו (אלי) רביבו:  מצד שני, הואיל ויש נושאים דחופים יותר שמעמיסים ומכבידים על התנהלות הוועדה, אותן סמכויות לא באות לידי ביטוי בעבודת הוועדה מחד

אליהו (אלי) רביבו:  ומאידך, הוועדה הרלוונטית שטבעי שתטפל בזה, זה לא בסמכותה

אליהו (אלי) רביבו:  זה מתסכל, זה מקומם וזה מזניח את אותם נושאים שבעטיים הוועדה מוקמת

אליהו (אלי) רביבו:  אני מבקש לומר את זה לפרוטוקול, חרף העובדה שאני יודע, שיושב-ראש הקואליציה עשה ככל יכולתו לשנות את המדיניות הזאת אבל אי אפשר לעשות דברים גדולים ביום אחד

אופיר כץ: תודה

אופיר כץ:  מירב, רק לגבי העמותה, זה נכון, אבל בסוף מה שזה ייתן, זה כדי שכל הסמכויות של ניצולי השואה יהיו אצלך, ומאחר ויש חוות דעת משפטית והיושב-ראש כבר אישר אותה, לכן עושים את המהלך הזה

מירב כהן: איתי זה לא תואם, שבגלל הוועדה שלי תיסגר עמותה שפועלת שנים רבות למען ניצולי שואה

אופיר כץ: זה לא בגלל, אבל לא יהיה אפשר לסגור אותה אחרת

אופיר כץ:  יש חוות דעת משפטית שאומרת כן לסגור

אופיר כץ:  היושב-ראש אישר אותה

אופיר כץ:  הסמכויות שהיו שם עוברות אלייך

אופיר כץ:  לא לוקחים לך סמכויות, נותנים לך סמכויות

מירב כהן: אני לא חושבת על איך אני מקבלת עוד כוח

מירב כהן:  אני חושבת איך יהיה כוח לשורדי השואה - - -      

אופיר כץ: לא כוח, נושאים חשובים לטיפול

מירב כהן: יכול להיות שלא טוב לשורדי השואה שיסגרו עמותה שפועלת שנים רבות למענם ותפעל לפני ואחרי הוועדה המיוחדת הזאת

מירב כהן:  אז אנא תפרידו בין הדברים

זאב אלקין: אני מבין מה הרגישות שמטרידה את מירב

זאב אלקין:  אני מציע, הרי אפשר להפריד את התהליך הזה בימים ספורים

זאב אלקין:  אפשר להקים את הוועדה כדי שההקמה שלה לא תהיה קשורה לסגירת העמותה

זאב אלקין:  היות ויחליט יו"ר הכנסת, בהתאם לחוות דעת משפטית, לסגור את העמותה - - -      

אופיר כץ: היא קיימת

זאב אלקין: היא קיימת

זאב אלקין:  יסגרו את העמותה בשבוע הבא ואז יבקשו להעביר את הסמכויות

זאב אלקין:  זה לא יהיה קשור להקמת הוועדה

זאב אלקין:  לא יגידו שהייתה פה איזה שהיא עסקה

אופיר כץ: לעשות את זה בשני שלבים

אופיר כץ:  בסדר

מירב כהן: אז אתה אומר, צריך בנפרד את שני התהליכים

זאב אלקין: כן

מירב כהן: מקובל עליי

זאב אלקין: מקסימום, נתכנס עוד פעם ונוסיף את הסמכויות

מירב כהן: מאה אחוז

מירב כהן:  אין לי בעיה שנתכנס ונבין מה האירוע שם, מה אתם רוצים שניקח לוועדה, מה המשמעות של זה על הוועדה, אם צריך נתכנס שוב ונקבל את הסמכויות של העמותה

אופיר כץ: אם צריך, אבל שוב, אין פה משהו פורמאלי

אופיר כץ:  זה לא כמו שעבדנו עכשיו מוועדה לוועדה או על ועדה, זה שונה

אופיר כץ:  זה לא אותו אירוע כמו שעבדנו עם הוועדות, שרשמנו נושא נושא, זה לא אירוע כזה

אופיר כץ:  אבל בסדר, את צריכה לראות למה מתכוונים, בסדר גמור

מירב כהן: נכון

זאב אלקין: ברור, חשוב להפריד

אופיר כץ: כל הוועדות שאנחנו מצביעים עליהן הן ועדות לא מחוקקות

זאב אלקין: למה לפתוח את זה?      

אופיר כץ: כי הן לא מחוקקות

מירב כהן: הרי הכול תלוי בוועדת הכנסת אם חוק עובר או לא

זאב אלקין: ועדת כנסת, אם הוא רוצה להעביר לפעמים, היא תעביר

דן מרזוק: זה לא מופיע בסמכות הוועדה שהיא לא מחוקקת

זאב אלקין: זה לא צריך להופיע

דן מרזוק: השליטה היא בידי ועדת הכנסת

אופיר כץ: הוועדות לא מחוקקות

אופיר כץ:  אם תהיה הסכמה גם של ראשי - - -      

מירב כהן: הרי זה תמיד קורה

אוריאל בוסו: לא, זה לא קשור

אוריאל בוסו:  ועדת כנסת לא דנה גם בהעברת סמכויות מוועדות מחוקקות

נעמה לזימי: אני אומרת, שדבר כזה ייקרה רק בכל מקרה – למה למנוע את זה מראש?      

אוריאל בוסו: הוועדות המחוקקות מאוד ממוספרות

אוריאל בוסו:  אפילו ועדת מדע, שהיא ועדה קבועה, היא לא מחוקקת

זאב אלקין: כשיהיה חוק על עובדים זרים - - -      

אוריאל בוסו: חבר הכנסת אלקין, אפילו ועדת המדע, שהיא ועדה קבועה, היא לא נקראת ועדה מחוקקת

זאב אלקין: זה לא נכון

זאב אלקין:  למשל הסיפור הביומטרי שהיה מאוד משמעותי, היא עסקה בזה

נעמה לזימי: אוריאל, אל תגביל מראש משהו שאולי לא תרצה אחר כך, אתה מגביל את עצמך, לא אותנו

דן מרזוק: אבל אם המליאה תעביר חקיקה, אז יש סמכות לוועדות לחוקק

זאב אלקין: ברור

ארבל אסטרחן: אם פוגעים בסמכויות שלהן שאין סמכות, אז יש סמכות, כאשר ההבהרה של יו"ר הוועדה, שוועדת הכנסת לא - - -      

דן מרזוק: אז הדברים צריכים להיות ברורים, האם יש סמכות או אין סמכות לוועדות לחוקק?      

אוריאל בוסו: אבל הוא יצטרך לקבל הסכמות מראשי הוועדות

זאב אלקין: חוץ מחריגים שאני מכיר, בדרך כלל, בשנים האחרונות לא כתבו שהוועדות הן לא מחוקקות

אופיר כץ: אנחנו לא כותבים, אני אומר את זה לפרוטוקול

ארבל אסטרחן: אבל גם נהגו לא להעביר אליהן

זאב אלקין: נהגו לא להעביר

אוריאל בוסו: כי בסוף הוא צריך גם לקבל הסכמה של ראשי הוועדות הרלוונטיות

מירב כהן: הוועדה לזכויות הילד חוקקה: חוקקה את חוק הפיקוח

דן מרזוק: יש גם דוגמאות נוספות מעבר לוועדה לזכויות הילד

מירב כהן: חוקקה את מרכזי ההגנה

מירב כהן:  תקנות של חוק הפיקוח הגיעו לוועדה

זאב אלקין: ודווקא לך כיו"ר קואליציה, נוח לקחת חוק ממשלתי על עובדים זרים למשל ולהגיד, אני שם את זה כרגע שם - - -      

אופיר כץ: בסדר, כרגע זו ההחלטה, אם יש שינוי, נחזור לפה ונשנה את זה, בסדר?      

זאב אלקין: לא, זו לא החלטה

זאב אלקין:   במנדט לא כתוב שהן לא

מירב כהן: נכון

זאב אלקין: בדרך כלל זה לא הולך לשם כי לא מגיעים - - -      

מירב כהן: כי אין רוב בוועדת כנסת

זאב אלקין: אם במקרים חריגים תהיה בקשה להעביר לשם, בדרך כלל זאת בקשה של יו"ר קואליציה דווקא - - -      

אופיר כץ: אתה בעצם עוזר לי עכשיו

זאב אלקין: כן

דן מרזוק: זו גם סמכות של המליאה

דן מרזוק:  זה צריך להיות מובן, זו גם סמכות של מליאת הכנסת להעביר לוועדות האלה חקיקה

זאב אלקין: במידה וזה מוסכם, כלומר, שאין אין הצעה אחרת

זאב אלקין:  כי אם יש הצעה אחרת, זו סמכות של ועדת הכנסת

אופיר כץ: אם כך, אנחנו מצביעים על שתי הוועדות הראשונות

אופיר כץ:  חבר הכנסת ואליד ביקש להצביע בנפרד

זאב אלקין: יש לי עוד בקשה לגבי סדר ההצבעה, להצביע אחרי זה על הרביזיה שלנו, כדי שלא ייצא מצב שאלה הוקמו ושלנו לא

אופיר כץ: אין בעיה

זאב אלקין: כלומר, לשנות קצת את הסדר

אופיר כץ: עכשיו אנחנו מצביעים על סעיף א

אופיר כץ:  הקמת הוועדה המיוחדת לעובדים זרים והוועדה המיוחדת לטיפול בשורדי השואה

אופיר כץ:  מי בעד, מי נגד

אופיר כץ: נתקבלה     

אופיר כץ: אם כך, ההצעה התקבלה

אופיר כץ:  עכשיו נצביע על הוועדה המיוחדת לענייני צעירים

אופיר כץ:  מי בעד, מי נגד

אופיר כץ: נתקבלה     

אופיר כץ: אם כך, ההצעה התקבלה פה אחד

קריאה: רביזיה

אופיר כץ: רביזיה – נצביע ב-10:40

אופיר כץ:       זאב ביקש, סעיף ג

אופיר כץ:  רביזיה על החלטת הוועדה בדבר הקמת הוועדה המיוחדת לחיזוק ופיתוח הנגב והגליל

אופיר כץ:  עכשיו פותחים את זה, נכון? אני מצביע בעד ואז מצביע על החברים?      

- דדון: מצביע על הרביזיה, מצביע בעד ואז מקבל החלטה חדשה

אופיר כץ: מה ההחלטה, איפה היא רשומה?      

- דדון: הנה, בבקשה

אופיר כץ: אנחנו מצביעים על הרביזיה, עובדים זרים וטיפול בשורדי שואה

אופיר כץ:  עכשיו אנחנו ברביזיה על החלטת הוועדה, על ההרכב

אופיר כץ:  מי בעד הרביזיה?      

אופיר כץ: נתקבלה     

אופיר כץ: אם כך אנחנו פותחים את הנושא לדיון

אופיר כץ:  ההמלצה שלנו: מוצע להוסיף שני חברים להרכב הוועדה: חבר אחד לסיעת עוצמה יהודית – שמו יימסר בהמשך

אופיר כץ:  וחבר אחד לסיעת רע"מ, חבר הכנסת ואליד אל הואשלה

אופיר כץ:  מי בעד ההרכב החדש, מי נגד?      

אופיר כץ: נתקבלה     

אופיר כץ: אם כך, ההרכב החדש התקבל

אופיר כץ: אנחנו עוברים להמלצה לבחירת ראשי הוועדות הבאות: הוועדה המיוחדת למאבק בשימוש בסמים ובאלכוהול, חבר הכנסת בועז ביסמוט

אופיר כץ:  הוועדה המיוחדת למאבק בשימוש בסמים ובאלכוהול, חצי ראשון של הקדנציה, חבר הכנסת בועז ביסמוט

אופיר כץ:  החצי השני, חבר הכנסת אריאל קלנר

אופיר כץ:  הוועדה המיוחדת לזכויות הילד, חבר הכנסת אלי דלאל

אופיר כץ:  חצי שני של הקדנציה, חברת הכנסת טלי גוטליב

אופיר כץ:  הוועדה המיוחדת לצמצום פערים חברתיים בפריפריה, חבר הכנסת אברהם בצלאל

זאב אלקין: הוועדות שהיה כתוב יו"ר, כשהצבענו עליהן זה כאילו הצבענו על ההמלצה כבר, נכון?      

ארבל אסטרחן: לא, לא, הוועדה צריכה להצביע

זאב אלקין: אז בואו נעשה את זה גם על נגב וגליל

ארבל אסטרחן: הצביעו כבר על זה בפעם שעברה, עכשיו רק הוסיפו שני חברים

זאב אלקין: זה מה ששאלתי

ארבל אסטרחן: אבל עדיין הוועדה צריכה להתכנס לבחור

זאב אלקין: ברור

ארבל אסטרחן: השאירו את כל ההחלטה הקודמת, כולל היו"ר

זאב אלקין: זה מה ששאלתי, אם זה מספיק או שצריך להצביע בנפרד?      

ארבל אסטרחן: אה, לא, לא, עשינו את זה

אופיר כץ: אם כך, אנחנו עוברים להצבעה, מי בעד ראשי הוועדות?      

אופיר כץ: התקבלה     

אופיר כץ: 5 בעד, ההצעה עברה פה אחד

אופיר כץ: אנחנו עוברים לסעיף ד

אופיר כץ:  מועדי הכנסים במושב הראשון של הכנסת

אופיר כץ:  מזכיר הכנסת יציג את המועדים, בבקשה אדוני

דן מרזוק: תודה

דן מרזוק:  בישיבת הנשיאות האחרונה קיים יושב-ראש הכנסת התייעצות עם הסגנים בעניין מועדי הפגרות, בהתאם לסעיף 18 לתקנון הכנסת

דן מרזוק:  לאחר ההליך שהתקיים בנשיאות הוא ביקש להביא לאישור ועדת הכנסת את מועדי הכנסים במושב הראשון ואת המועד שבו ייפתח המושב השני

דן מרזוק:  אני אקריא את המועדים שנקבעו על ידי יושב-ראש הכנסת, שדורשים את אישורה של ועדת הכנסת

דן מרזוק:       כנס החורף של המושב הראשון, כזכור, נפתח עם פתיחת הכנסת העשרים וחמש, ב-15

דן מרזוק: 11

דן מרזוק: 2022, והוא יסתיים ביום ראשון, י"א בניסן התשפ"ג, 2

דן מרזוק: 4

דן מרזוק: 2023

דן מרזוק:  המשמעות היא, שיום הדיונים האחרון ככל הנראה יתקיים ב-29

דן מרזוק: 03

דן מרזוק: 2023, שזה יום רביעי שלפני כן

דן מרזוק:       כנס הקיץ של המושב הראשון ייפתח ביום ראשון, ט' באייר, 30

דן מרזוק: 04

דן מרזוק: 2023, ויסתיים ביום ראשון, 30

דן מרזוק: 07

דן מרזוק: 2023

דן מרזוק:       לאחר פגרת הקיץ, המושב השני של הכנסת העשרים וחמש, ייפתח ביום ראשון, ל' בתשרי, 15 באוקטובר 2023, שזה בעצם שבוע לאחר חג הסוכות

דן מרזוק:  חג הסוכות מסתיים, אני זוכר נכון, ביום ראשון, ואנחנו נחזור לפעילות ביום שני, לא באותו שבוע אלא שבוע שלאחר מכן

דן מרזוק:  עד כאן החלטת יושב-ראש הכנסת

דן מרזוק:  ההחלטה הזאת דורשת את אישור הוועדה

אוריאל בוסו: ביקשתי להתייחס

אופיר כץ: בבקשה, חבר הכנסת בוסו

אוריאל בוסו: יש תאריכים שרציתי לקבל התייחסות לגביהם, ברשותך

אוריאל בוסו:  קודם כל לגבי מושב הקיץ, שאמור להסתיים לכאורה ב-30

אוריאל בוסו: 07

אוריאל בוסו: 2023

אוריאל בוסו:  30

אוריאל בוסו: 07 זה יום ראשון, י"א באב

אוריאל בוסו:  צום תשעה באב יוצא ביום חמישי, יום רביעי זה ערב תשעה באב

אוריאל בוסו:  בדרך כלל כשמושכים מושב, הבליץ של החקיקה נמשך עד סוף השבוע

אוריאל בוסו:  זו נקודה שצריך לשים אליה לב, צריך לסיים את המושב

אופיר כץ: לא נעשה חקיקה על תשעה באב

אוריאל בוסו: צריך לזכור, כשמושב מסתיים, החקיקה נמשכת עד היום הראשון

מכוח האינרציה לא תוכל - - -      

אוריאל בוסו: אם לא תסיים את המושב ביום שלישי, יום רביעי זה ערב תשעה באב, זה כבר בעיה

אוריאל בוסו:  זה צריך להסתיים ביום שלישי

אוריאל בוסו:  לא, יום שלישי יכול להיות עד הלילה כי אוכלים סעודה מפסקת ביום רביעי בערב ויום חמישי זה כבר צום תשעה באב

אופיר כץ: זאת אומרת, שאפשר עד יום רביעי בבוקר?      

אוריאל בוסו: כן

אופיר כץ: בסדר

אוריאל בוסו: דבר שני, מושב החורף אמור הפעם להסתיים לא בערב חג הפורים אלא י"א ניסן, ליל בדיקת חמץ

אוריאל בוסו:  צריך לזכור שפורים יוצא שבוע וחצי לפני כן, צריך להביא כאן החלטה נפרדת, שבימים הללו לא נהיה פה בכנסת

זה לא קשור לאורך המושב

אופיר כץ: בבקשה, חבר הכנסת אלקין

זאב אלקין: שתי סוגיות שרציתי להעלות כאן

זאב אלקין:  האחת, סוגיה טכנית אבל היא מהותית מאוד וקריטית מאוד לכל סיעות הבית

זאב אלקין:  ברגע שתיכף, בהצבעה ייקבעו המועדים, הרי הדבר הדחוף ביותר לעשות, לקבוע מכסות ולהביא חקיקה פרטית

זאב אלקין:  לא יכולנו לקבוע מכסות עד לקביעת המועדים, זה מה שעיכב, אני מניח, את התהליך

זאב אלקין:  מצד שני, תקופת ההנחה של 45 יום מסתיימת, היא אומנם התחילה מאוחר בכנסת הזאת אבל היא מסתיימת, לא צריך כבר פטור, ולכן השאלה, מתי מתכוונים לפתוח את ימי רביעי לחקיקה פרטית? עוד קודם לכן צריך לקבוע מכסות כדי שהסיעות יידעו להיערך בהתאם, זה לא משהו שאפשר להציף מהיום למחר

זאב אלקין:  אני חושש, שכבר ביום רביעי הקרוב, עוד שבוע, כבר לא תהיה חקיקה פרטית כי אף סיעה עוד לא קיבלה מכסה ולא הגישה בקשות לחוקים, וועדות שרים לחקיקה, משרדי הממשלה לא התחילו לעבור על זה וכו'

זאב אלקין:  אבל כדי שלפחות ביום רביעי שאחרי זה, בפברואר, תהיה חקיקה פרטית, כבר עכשיו צריך לתת לסיעות מכסות וגם להודיע, שצריך להיערך ליום שלישי בעוד שבועיים מהיום

אופיר כץ: המכסות זה פועל יוצא של ההחלטה

זאב אלקין: של ההחלטה הזאת, של המועדים פלוס הרכב סיעות

זאב אלקין:  לכן, עד שלא הייתה החלטה על מועדים, לא יכלו להחליט על מכסות

זאב אלקין:  עכשיו אפשר לעשות זאת

זאב אלקין:  לכן, הבקשה שלי ממזכיר הכנסת שנוכח כאן, אני מניח שאף אחד לא מעלה על הדעת שלא להתחיל חקיקה פרטית בפברואר, גם ככה אנחנו מתעכבים פה מאוד, יחסית לתחילת כהונתה של הכנסת

זאב אלקין:  אדוני היושב-ראש, אני צודק, נכון? אין כוונות שלא להתחיל בפברואר חקיקה פרטית, גם ככה אנחנו מתעכבים הרבה מאוד זמן מאז תחילת עבודתה של הכנסת, אני מניח שיש הרבה חוקים חשובים, גם לחברי כנסת בקואליציה, גם לחברי כנסת באופוזיציה והכנסת צריכה לחזור לעבוד לפי התקנון כפי שנדרש, שיום רביעי הוא יום חקיקה פרטית

זאב אלקין:  עכשיו המועדים עיכבו את זה, אנחנו נאשר מועדים וברגע שנאשר מועדים, הייתי מבקש לקבל ממש ביום יומיים הקרובים את המכסות, ממזכירות הכנסת

זאב אלקין:  בהתאם לכך נוכל להיערך לזה, שביום רביעי, לא הקרוב אלא אחריו, כבר תהיה חקיקה פרטית כמו שמקובל וכמו שגם דורש תקנון הכנסת

זאב אלקין:       הנושא השני, אני רוצה לברך אותך, אדוני היושב-ראש, קודם כל את יושב-ראש הכנסת ואת הנשיאות, שהציעו את זה, וגם אותך וגם להציע משהו מעשי

זאב אלקין:  כשהסתכלתי על התאריכים ראיתי פה שינוי מרענן שהוא בעיניי שינוי לטובה

זאב אלקין:  אתם מציעים לצאת לפגרת פסח ב-י"א בניסן

זאב אלקין:  אני הסתכלתי אחורה על כל הכנסות שבהן כיהנתי, ראיתי שהיה תהליך של פיחות זוחל בעבודת הכנסת

זאב אלקין:  שהתחלתי בכנסת, התאריכים היו ו' ניסן, ח' ניסן, ז' ניסן

זאב אלקין:  ואז פתאום התחיל התהליך של ההתדרדרות: ב' ניסן, כ"ח אדר, ב' ניסן, פעם אחת היה ח' ניסן אבל אז התחילו בכ"ה בשבט, לכן הלכו כי היה מאוד קצר

זאב אלקין:  לאחר מכן כ"ד אדר, כ"ח אדר, כ"ד אדר, י' אדר בכנסת האחרונה, עוד לפני פורים

זאב אלקין:  זאת אומרת, הלכו וגזלו מהכנסת שבועות שלמים של העבודה שלה

זאב אלקין:  אתם פה מחזירים את העטרה ליושנה, ל-י"א ניסן

זאב אלקין:  קודם כל זה תאריך מבורך, אין סיבה שחברי הכנסת יקבלו חופשה ארוכה יותר ממה שקורה במשק ובמקומות אחרים, בסה"כ פגרת פסח היא לא פגרת קיץ, היא מתוקף פסח ואין סיבה שהיא תתחיל קודם

זאב אלקין:  אבל אני גם מודאג, שחס וחלילה, אחרי שהחזרתם עטרה ליושנה, שהתהליך השלילי הזה - - -      

אל תהיה מודאג, יש כל כך הרבה חקיקה גם לעוד שנה

זאב אלקין: חבר הכנסת אשר, אני דואג לך גם לשנים הבאות

זאב אלקין:  אני בטוח שאתה, כמוני, רוצה שהכנסת תפעל כמה שיותר ימים ולכן - - -      

אשתי פחות מרוצה מזה

זאב אלקין: אני מניח

זאב אלקין:  אבל אני מניח, גם מזה שהיא פחות מרוצה, אתה גם מרוצה כי יש לך סיבה למה להיות כאן

זאב אלקין:  אני חושש, שבכנסות הבאות או בשנים הבאות, אנחנו עוד פעם יכולים לחזור לתהליך הזה של פיחות הולך בעבודת הכנסת ועוד כל מיני רעיונות לעשות את זה באמצע חודש אדר ולקחת מהכנסת שבועות שלמים

זאב אלקין:  לכן אני מציע, היות ואנחנו מחזירים עכשיו עטרה ליושנה, ללכת על י"א ניסן, בואו נקבע את זה ולא להשאיר את זה למשחק

זאב אלקין:  זה נורא מוזר, שכל פעם כשמתחיל הכנס, לא יודעים בכלל מתי הוא מסתיים

זאב אלקין:  הנה, עכשיו התחלנו כנס, לא ידענו עד עכשיו, אנחנו כבר באמצע ינואר, שלא לדבר קרובים לסוף, לא יודעים מתי הוא מסתיים

זאב אלקין:  תבוא פתאום כנסת ותציע עוד פעם ללכת ל-י' אדר או תאריכים מהסוג הזה עוד לפני פורים, ועוד פעם, בשקט בשקט חברי כנסת יסדרו לעצמם כמה שבועות של חופשה, שאין לזה שום הצדקה

זאב אלקין:       לכן, היות ופגרת פסח זה עניין קבוע, יש פסח כל שנה, אני מציע, או בתקנון או בכלים אחרים, אפשר אפילו בחקיקה מטעם ועדת הכנסת, פשוט לקבל את העניין הזה, שיוצאים לפגרת פסח בניסן, כדי לא לחזור עוד פעם לתהליך הזה הבעייתי, שלוקחים מהכנסת שבועות שלמים של עבודה

זאב אלקין:  ואז המעשה החד פעמי שאתם עושים כאן היום, ותבורכו מכך שאתם גורמים לכנסת לעבוד עד י"א בניסן, הוא יהפוך למעשה קבוע וימנע חזרה אחורה

זאב אלקין:  אני חושב שכך יהיה מוטב לכנסת

זאב אלקין:  אין לי ספק שתתמכו בזה כי הרי אתם מציעים להתחיל ב-י"א ניסן

דן מרזוק: אני אתייחס להערה של חבר הכנסת אלקין, בעניין מספר הימים שחלפו מכינון הכנסת ועד לתחילת החקיקה הפרטית

דן מרזוק:  מבדיקה שאנחנו עשינו והוצאנו את הנתונים כמה כנסות טובות אחורנית, ראינו שאנחנו נמצאים דווקא ברף התחתון

דן מרזוק:  ככל שנתחיל בחקיקה פרטית בתחילת פברואר, יהיה מדובר ברף התחתון בכל מה שקשור למספר הימים מכינון הממשלה, שזה בעצם המועד הקובע, לבין תחילת החקיקה הפרטית

זאב אלקין: כאן יש לי הערה, אדוני המזכיר

זאב אלקין:  אני חושב שהספירה מכינון הממשלה היא ספירה לא נכונה, כי אין שום מגבלה על החקיקה הפרטית, לפחות אני לא מכיר, בתקנון הכנסת, או בחקיקה, שמגבילה יכולת של הכנסת בחקיקה פרטית עד שלא הוקמה ממשלה

זאב אלקין:  והיא הנותנת בכנסת הזאת, כמה חוקים מאוד חשובים להקמת ממשלה חוקקו בנתיב של חקיקה פרטית, עם מנגנון של פטור מחובת הנחה

זאב אלקין:  המגבלה היחידה שאני מכיר היא מגבלה של 45 יום

זאב אלקין:  בדרך כלל, כשיש כנסת חדשה, מניחים יחסית מהר ואז 45 יום עוברים מהר

זאב אלקין:  הפעם, ההנחה הייתה יחסית מאוחרת ולכן זה באמת עיכב עד לשבוע הבא

זאב אלקין:  כעיקרון, בשבוע הבא כבר יכולנו להתחיל חקיקה פרטית

זאב אלקין:  רוצים לקחת עוד שבוע להתארגנות בגלל שהיה עיכוב עם מועדי פגרה? בסדר, זו פגיעה בחברי הכנסת אבל הספירה מכינון הממשלה היא לא נכונה, הממשלה לא פונקציה

זאב אלקין:  יש הרי רצף, תמיד יש ממשלה במדינת ישראל, ולכנסת, כמו שלמדנו – אני דווקא לא אהבתי את זה – לימדו אותנו חברי הקואליציה, שלכנסת מותר לחוקק אפילו תיקונים בחוק יסוד, עוד לפני הקמת ממשלה חדשה

זאב אלקין:  אם אפשר לשנות בחקיקה פרטית חוק יסוד, אז חוקים חברתיים לטובת האזרחים שיש פה לכל חבר כנסת שהוא הכין והגיש ועברו 45 יום, למה שיחכו? אם חוק יסוד אפשר לשנות ככה, בטח כל דבר אפשר

זאב אלקין:  לכן הספירה צריכה להיות, אם אתם כבר רוצים להשוות, מכינונה של הכנסת, כינון ממשלה הוא אירוע

זאב אלקין:  גם לפעמים מחליפים ממשלות בתוקף אותה כנסת, אז נעצור חקיקה פרטית אם מחליפים ממשלה? לא קשור

דן מרזוק: אני חושב שהדברים הם נכונים מבחינה תיאורטית, אין לי ויכוח עם הדברים שאמר חבר הכנסת אלקין, רק מבחינה מעשית, לכינון הממשלה יש משמעות גם בחייה של הכנסת

דן מרזוק:  אנחנו יודעים שעד כינון הממשלה אין ועדות שפועלות

זאב אלקין: זה לא הפריע לחוקק כמה חוקים חשובים בתחילת הכנסת הזאת

דן מרזוק: אבל כשאנחנו מדברים על פתיחת החקיקה הפרטית ועל מסה של הצעות חוק שיעברו לטיפולן של הוועדות, ברור שאנחנו רוצים קודם לכן להקים את הוועדות

דן מרזוק:  וכמובן שיש גם משמעות - - -      

זאב אלקין: והוקמו גם לפני כמה שבועות

זאב אלקין:  בהיבט הזה, הכנסת ערוכה כבר כמה שבועות

דן מרזוק: כמובן שיש גם משמעות, חבר הכנסת אלקין מכיר את זה, להקמת ועדת שרים לענייני חקיקה

זאב אלקין: הייתה בתוקף גם בממשלה הקודמת

זאב אלקין:  אפילו גיבשה עמדה על חוקים פרטיים שחוקקו פה

אופיר כץ: בסדר

זאב אלקין: אשמח, אדוני היושב-ראש, אם תתייחס להצעה השנייה שלי, לסדר פעם אחת ולתמיד בתקנון הכנסת ובחקיקה, שיוצאים לפגרת פסח בניסן ולא באדר

אופיר כץ: אני צריך לבדוק את זה ואחזור אליך עם זה

אני רוצה להעלות את הנושא שכבר דיברנו עליו

 קודם כל, לגבי הנושא של פורים, חייב החלטה נפרדת בעניין הזה, זה לא קשור למועדים כרגע

 לגבי השבוע של תשעה באב, זאת בעיה, כלומר, זה כוח אינרציה, מה שדיבר בוסו

 מכוח האינרציה של ניקוי שולחן, לא נעמוד בזה

 לא רק שלא נעמוד בזה, אנחנו גם ניתן כלי לכאלה שישתמשו בדבר הזה, ואז הם גם יגרמו לנו להגיב לזה וגם יבואו לבכות אחר כך, תראו איך אתם פוגעים בצום תשעה באב וכו'

 לכן אני אומר, הכלי הזה חייב להיות מחוץ לתמונה, לכן צריך לקחת מרחק ולא לעשות את זה עד יום ראשון, כולל תשעה באב, אלא שייפסק מיום שלישי

זאב אלקין: מתי אתה רוצה שיהיה היום אחרון?      

אופיר כץ: אבל יעקב, יש גם את יום רביעי

ביום ראשון שלאחר מכן, זאת אומרת, שסוף השבוע של תשעה באב יהפוך להיות - - -      

זאב אלקין: אתה צודק

זאב אלקין:  לכן תמיד - - -      

אופיר כץ: אבל אתה לוקח את החלק הראשון של יום רביעי

זאב אלקין: מזה הוא מפחד בדיוק, כי אז יהיה הוויכוח - - -      

משה טור פז: חבר הכנסת כץ, יש פה עוד נקודה

משה טור פז:  חבר הכנסת אשר, אתה הרי מניח, שבית המקדש לא יקום עד תשעה באב הקרוב

משה טור פז:  אם הוא יקום, אין בעיה, הכנסת תוכל להמשיך

אופיר כץ: יעקב, לי נראה שזה כן בסדר, אינרציה, לא אינרציה, אנחנו לא נפגע ואנחנו ניתן כמובן לצמים את הזמן הראוי, גם לארוחה וגם לצום

רביעי בערב זו כבר סעודה מפסקת

זאב אלקין: נסיים פה בשלוש

הם מביאים אותך למלכודת

אופיר כץ: עם כל המלכודות, לא נפגע באנשים שרוצים לצום

זה לא יפגע באנשים אבל יהיו אנשים שילכו

אופיר כץ: סדר העדיפות הוא קודם כל הצמים, בסדר?      

זה תשעה באב, זה יום אבל לאומי בסוף

 יש כאלה שכחו שזה הלאום שלהם

אופיר כץ: לכן נשמור על כל הצמים ביום הזה, שיוכלו לאכול ולצום בזמן

לכן, כשאתה מסתכל על ההפסד כביכול של חצי יום, עד 12, כי מעבר ל-12 לא יהיו לך פה

זאב אלקין: נכון

זאב אלקין:  חבר הכנסת אשר צודק, כדי למנוע ויכוחים אחר כך, היה נכון להגיד, שערב תשעה באב הוא היום הראשון של הפגרה ואז מראש זה מונע את כל הוויכוחים

זאב אלקין:  כי ביום שלישי בלילה היו מסיימים את כל האירוע

זאב אלקין:  אפשר לעשות את זה, אני לא מתנגד

אופיר כץ: כרגע אני משאיר את ההחלטה כפי שהיא סוכמה בנשיאות

דן מרזוק: מה שאני מציע, בגלל שיש החלטה של היושב-ראש, צריך להתייעץ עם הסגנים, כדי שלא נעשה את התהליך הזה פעם נוספת

דן מרזוק:  נאשר את ההחלטה, יכול להיות שהיושב-ראש, אם הוא ישתכנע, יביא החלטה לאישור ועדת הכנסת, לבטל את הישיבה ביום רביעי, ערב תשעה באב

דן מרזוק:  ואז המשמעות המעשית, שאנחנו נצא לפגרה, הדיון האחרון יהיה ביום שלישי

אתה יודע מה, אני הולך בכיוון שלך, אבל בוא נחליט בהחלטה, שהפגרה נכנסת ביום ראשון, נכון? אבל שביום רביעי לא יתקיימו דיונים

זאב אלקין: אתה לא יכול בלי בקשת היו"ר

זאב אלקין:  הרי כל החלטות מהסוג הזה, צריך בקשה של יו"ר הכנסת

אופיר כץ: אנחנו מצביעים על זה

אופיר כץ:  נלך לאמיר, נשאל אותו, כי זו הסמכות שלו

לא, אנחנו מבקשים, זה לא לשאול

 אנחנו מבקשים, מסמיכים אותך כיושב-ראש ועדת הכנסת, שמייצג אותנו, כיושב-ראש הקואליציה, לבקש מיושב-ראש הכנסת לשקול שוב את הדבר הזה

 אני אומר לך, זה יגיע גם מכוח האינרציה

 וגם, אני אומר לך בשקט, האופוזיציה לא פה, הם ישתמשו בזה שחבל על הזה

 הם מתפללים שנעשה את זה

דן מרזוק: התאריכים של פורים, אנחנו נעשה את זה במשולב עם פורים ונביא החלטה לוועדת הכנסת

זאב אלקין: חבר הכנסת אשר, אם לא הבנת, אני מאוד שמח להחלטה שלכם, שב-י"א בניסן אפשר לצאת לפגרה

זאב אלקין:  אני גם אפעל בכל כוחי לקבע את זה ככל האפשר

אופיר כץ: חברים, אני רוצה להצביע

אופיר כץ:  שתי הנקודות לגבי המועדים, אנחנו נבדוק זאת

אופיר כץ:  כרגע נצביע על ההצעה לגבי המועדים שיש לנו כאן

אופיר כץ:  אם כן, מי בעד

אופיר כץ: נתקבלה     

אופיר כץ: אם כך, ההצעה התקבלה פה אחד

אופיר כץ:  בעוד שמונה דקות נצביע על הרביזיה של הוועדות, יש שתי רביזיות

אופיר כץ: אני מחדש את הישיבה, עלתה בקשת רביזיה של חבר הכנסת ואליד אל הואשלה, לגבי הוועדה המיוחדת לענייני צעירים, מאחר והוא לא פה, הרביזיה נדחית

אופיר כץ:       לגבי הרביזיה שאני הגשתי, על הוועדה המיוחדת לעובדים זרים, הוועדה המיוחדת לטיפול בשורדי השואה, מי בעד הרביזיה?  

אופיר כץ: נתקבלה     

אופיר כץ: 2 בעד, התקבלה

אופיר כץ:  אם כך, אני מצביע עכשיו על הוועדה המיוחדת לעובדים זרים, לקבל את הצעת הוועדה, לפי הסמכויות שהקראתי, מי בעד?      

אופיר כץ: נתקבלה         

אופיר כץ: 2 בעד, אין מתנגדים, הצעת הוועדה התקבלה

אופיר כץ:  כל הוועדות שהצבענו וראשי הוועדות, יעלו היום למליאה

אופיר כץ:  פרט לשורדי שואה, נשאר להמשך בירור לגבי המחלוקת שעלתה בוועדה

אופיר כץ:  הישיבה נעולה